153. löggjafarþing 2022–2023.

Þingskjal 1066 — 694. mál.

Fyrirspurn

til matvælaráðherra um griðasvæði hvala.

Frá Andrési Inga Jónssyni.

1.	Hvaða ástæður voru fyrir því að sendinefnd Íslands vék af fundi þegar kom að atkvæða
greiðslu um griðasvæði hvala í Suður-Atlantshafi (e. South Atlantic Whale Sanctuary) á síðasta ársfundi Alþjóðahvalveiðiráðsins? Var útgangan ákveðin fyrir fram?

2.	Hvaða aðilar komu að útgönguákvörðuninni af Íslands hálfu og hafði fulltrúi hvalveiði
fyrirtækja í sendinefnd Íslands einhver áhrif á afstöðu sendinefndarinnar?

3.	Hver var aðkoma ráðherra að ákvörðun um útgöngu sendinefndar Íslands?

4.	Hver var afstaða Íslands þegar tillögur um griðasvæði hvala í Suður-Atlantshafi komu til atkvæða á ársfundum Alþjóðahvalveiðiráðsins 2011 og 2016?

5.	Hefur íslenska ríkið einhverja hagsmuni af því að ekki verði komið á fót griðasvæði hvala í Suður-Atlantshafi?

6.	Hver er afstaða ráðherra til þeirra griðasvæða hvala sem Alþjóðahvalveiðiráðið hefur áður samþykkt að koma á fót, annars vegar í Suður-Íshafinu og hins vegar í Indlandshafi (e. Southern Ocean Whale Sanctuary og Indian Ocean Whale Sanctuary)?

Skriflegt svar óskast.